TULTA JERUSALEMISTA
Shalom, rakkaat veljet ja sisaret!
Tänään puhun neljästä asiasta, jotka meidän kaikkien tulee tietää.
Tämä on erityisen tärkeää maailman kristityille, -
jotka uskovat Jeshua Messiaaseen, Israelin Lunastajaan.
He ovat veljiämme ja sisariamme Pyhän Hengen kautta, -
Messiaan uhrin ja ylösnousemuksen kautta.
Siksi puhun tänään täynnä toivoa -
kaikille teille eri puolilla maailmaa, -
teille, jotka uskotte Abrahamin, Iisakin ja Israelin Jumalaan, -
ja Jeshua Messiaaseen.
Teidän on tiedettävä nämä neljä tärkeää asiaa, -
kaksi Vanhasta testamentista -
ja kaksi Uudesta testamentista.
Luetaan ensin -
1. Moos. 12:1―3. Tämä lukukappale on nimeltään Lech-lecha, "Lähde".
"Ja Herra sanoi Abramille: 'Lähde maastasi, suvustasi -
ja isäsi kodista siihen maahan, jonka minä sinulle osoitan.
Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi.
Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä.'"
Tämä on Jumalan lupaus.
Jumala sanoi Abrahamille, joka ei ollut vielä nimeltään Abraham: -
"Mene ja tee, niin kuin minä sinulle osoitan."
Kolmannessa jakeessa Hän lupaa: -
"Ja minä siunaan niitä, jotka sinua siunaavat, -
ja kiroan ne, jotka sinua kiroavat..."
Jumala itse tekee sen.
Ensimmäinen asia, -
jonka, ei vain uskovien, vaan kaikkien kansojen pitää tehdä, -
on siunata Abrahamia, ja myös hänen kansaansa, -
koska Jumala sanoi hänelle erään asian.
1. Moos. 12:4: "Niin Abram lähti, niinkuin Herra oli hänelle puhunut, -
ja Loot meni hänen kanssansa. Abram oli Harranista lähtiessänsä -
seitsemänkymmenen viiden vuoden vanha."
Jumala sanoi hänelle: "Minä teen sinusta suuren kansan."
Se tarkoittaa Israelin kansaa.
"...ja sinussa tulevat siunatuiksi kaikki sukukunnat maan päällä."
Jeshua Messiaan kautta.
Se, joka siunaa Abrahamin kansaa, siunaa Abrahamia.
Et voi olla puolivälissä sanoen: "En siunaa, mutta en kiroakaan."
Olet joko siellä tai täällä. Puoliväliä ei ole olemassakaan.
Ensimmäinen asia, jonka kaikkien kansojen on tehtävä, -
etenkin niiden, jotka sanovat uskovansa Jeshuaan, -
on siunata Abrahamia ja sitä kansaa, joka hänestä syntyi.
Tässä käytetään yleensä pakana- kansaa tarkoittavaa sanaa goi, -
mutta Raamatun hepreassa se tarkoittaa joskus myös Israelia, -
eli samaa kuin am.
Se, joka siunaa sitä kansaa, siunaa Abrahamia.
Jumala sanoo, mitä silloin tapahtuu: -
"Ja minä siunaan niitä, jotka sinua siunaavat..."
Ensiksikin, mitä siunaaminen on?
1. Moos. 1:27: -
"Ja Jumala loi ihmisen omaksi kuvaksensa, -
Jumalan kuvaksi hän hänet loi; mieheksi ja naiseksi hän loi heidät.
Ja Jumala siunasi heidät, ja Jumala sanoi heille: -
'Olkaa hedelmälliset ja lisääntykää ja täyttäkää maa...'"
Siunaaminen tapahtuu ennen kaikkea sanoin.
Meidän on siunattava joka päivä Israelin kansaa, Abrahamin kansaa, -
meidän ja maailman kaikkien kansojen.
Me asumme Israelissa ja olemme itse Abrahamin kansaa, -
mutta erityisesti muualla maailmassa -
niiden, jotka sanovat olevansa kristillisiä seurakuntia, -
on siunattava Abrahamin kansaa ja rukoiltava sen puolesta.
Silloin Jumala siunaa heitä.
Se on ensimmäinen asia.
Toinen asia löytyy Psalmeista.
Kiitos Jumalalle! Katsotaan, mitä kuningas Daavid sanoo.
Psalmi 122.
"Matkalaulu; Daavidin virsi.
Minä iloitsin, kun minulle sanottiin: 'Menkäämme Herran huoneeseen'.
Meidän jalkamme saavat seisoa sinun porteissasi, Jerusalem; -
sinä Jerusalem, -
kaupunki, joka on rakennettu yhteen." (Alkutekstin mukaan.)
Daavid ei ollut vain kuningas, vaan myös profeetta.
Pietari kertoo Apostolien tekojen toisessa luvussa, -
että Daavid, joka on haudattu tänne Jerusalemiin, -
puhui profeetallisesti Messiaasta.
Daavid lauloi tämän laulun profeetallisesti.
"...Jerusalem, kaupunki, joka on rakennettu yhteen..."
Veljiemme ja sisartemme kaikkialla maailmassa on ymmärrettävä, -
että Jerusalemista käydään nyt sotaa, kuten Sakarja on kertonut.
Jumala tuo kaikki kansat, tai ne tulevat itsekseen, -
mutta joka tapauksessa ne tulevat ja pystyttävät kiven, -
joka on raskas kantaa.
Jumala pelastaa kansansa siltä.
Jerusalem on rakennettu yhdeksi. Sitä ei siis voi jakaa.
Jerusalem on jerusha-lahem, heidän perintöosansa, -
ir shalom, rauhan kaupunki ja ir shalem, kokonainen kaupunki.
Se on heidän perintöosansa kaksi kertaa, -
sillä Jerushalaim on kaksikkomuodossa.
Jumala antaa heille perintöosan.
Se on tärkeä ymmärtää varsinkin meidän päivinämme.
Katsotaan, mitä Jumalan Sana sanoo -
Sakarjan luvussa 12.
Sak. 12:1: "Ennustus, Herran sana Israelista.
Näin sanoo Herra, joka on jännittänyt taivaan ja perustanut maan -
ja joka on luonut ihmisen hengen hänen sisimpäänsä: -
Katso, minä teen Jerusalemin juovuttavaksi maljaksi -
kaikille kansoille yltympäri, -
ja myös Juudan kohdalle se on tuleva Jerusalemia piiritettäessä."
Mitä "Juuda" tarkoittaa?
Paavali sanoo, että ei juutalainen ole se, joka sanoo itseään juutalaiseksi, -
vaan se, joka on juutalainen sisäisesti.
Se tarkoittaa siis myös kristittyjä, jotka ovat sydämessään juutalaisia.
Kysymys Jerusalemista -
koettelee siis myös niitä, jotka sanovat itseään kristityiksi.
Nyt Jerusalem halutaan jakaa, -
ja meidän on sanottava kantamme selvästi.
Onko Jerusalem jaettava kahden valtion kesken, -
vai onko se Israelin, Abrahamin kansan, jakamaton pääkaupunki?
Jumala sanoo: -
"Ja sinä päivänä minä teen Jerusalemin -
väkikiveksi kaikille kansoille: -
kaikki, jotka sitä nostavat, repivät pahoin itsensä; -
ja kaikki maan kansakunnat kokoontuvat sitä vastaan.
Sinä päivänä, sanoo Herra, minä lyön kaikki hevoset vauhkoudella -
ja niiden ratsastajat hulluudella.
Mutta Juudan heimoa kohti minä avaan silmäni, -
ja kaikki kansojen hevoset minä lyön sokeudella.
Silloin Juudan sukuruhtinaat sanovat sydämessään..."
Mitä siis sanovat ne, jotka ovat juutalaisia sydämessään?
"'Minun väkevyyteni ovat Jerusalemin asukkaat -
Herrassa Sebaotissa, heidän Jumalassansa'."
Jatketaan Psalmia 122, jae 5: -
"...jonne sukukunnat vaeltavat, Herran sukukunnat, -
niinkuin Israelille on säädetty, kiittämään Herran nimeä.
Sillä siellä ovat tuomioistuimet, Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat."
Toinen asia, jonka maailman kristittyjen täytyy tehdä, -
on toivottaa rauhaa Jerusalemille, rukoilla sen puolesta ja rakastaa sitä.
Älkääkä toivottako rauhaa vain siksi, että Jumala niin käskee, -
vaan tehkää se rakkaudesta Jerusalemia kohtaan.
"Rauha olkoon sinun muuriesi sisällä, olkoon onni sinun linnoissasi.
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Veljemme ja sisaremme kaikkialla maailmassa, -
kaikki messiaaniset ja kristilliset seurakunnat, -
kaikki uudestisyntyneet Jeshuaan uskovat: -
Siunatkaa Herran kansaa Israelia, Abrahamin kansaa, -
ja toivottakaa rakkaudella rauhaa Jerusalemille.
Nämä kaksi asiaa Vanhasta testamentista -
Jumala tahtoo kaikkien kristittyjen tekevän.
Hän tahtoo toki kaikkien tekevän sen, mutta puhun "kristityistä", -
koska nimenomaan he sanovat rakastavansa Israelin Jumalaa.
Siirrytään Uuteen testamenttiin, Room. 1:16: -
"Sillä minä en häpeä evankeliumia; -
sillä se on Jumalan voima, itsekullekin uskovalle pelastukseksi, -
juutalaiselle ensin, sitten myös kreikkalaiselle."
Kuulin hiljattain väitteen, -
että juutalaisille ei tarvitse evankelioida, -
koska he pelastuvat joka tapauksessa.
Room. 11 tosiaan sanoo, että koko Israel pelastuu, ja uskon siihen, -
mutta meidän on silti evankelioitava juutalaisille.
On tietysti osattava evankelioida oikein.
Kuulin lennollani Yhdysvalloista, -
kun amerikkalaispariskunta evankelioi nuorelle juutalaismiehelle.
He sanoivat: "Jeesus Kristus on itse Jumala."
Uskomme tietysti, että Jeshua on jumalallinen hahmo, -
mutta miten juutalaiselle kannattaa evankelioida?
Sanoin naiselle: -
"Puhutte asiaa, mutta ei juutalaisille kannata evankelioida noin.
Ette voi hyökätä sanoen suoraan: 'Jeshua on Jumala.'
Se vain etäännyttää heidät."
Nainen vastasi: "Puhun täysin Jumalan Sanan mukaan."
Sanoin olleeni jo 12 vuotta messiaaninen pastori Jerusalemissa.
Asun kansani keskellä ja tiedän, miten evankelioida juutalaisille.
Sanon heille, että Jeshua on Messias, Jumalan Poika.
Vaimoni lisäsi: "Hän on Jumalan Karitsa."
Uudesta testamentista näemme, ettei Johannes Kastaja sanonut: -
"Katso, tuolla Jumala kävelee!"
Hän sanoi: "Katso, Jumalan Karitsa, joka ottaa pois maailman synnin!"
Varsinkin meidän täällä asuvien on osattava evankelioida kansallemme.
Ja teille kristityille, jotka katsotte tätä ohjelmaa, sanon: -
juutalaisille pitää evankelioida, -
sillä evankeliumi on "Jumalan voima, itsekullekin uskovalle pelastukseksi, -
juutalaiselle ensin, sitten myös kreikkalaiselle."
Mehän tiedämme, että evankeliumin kautta -
saamme pelastuksen, lunastuksen ja armahduksen synneistämme, -
jos uskomme, että niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä.
Mutta jos ette osaa evankelioida juutalaisille, -
on parempi jättää se tekemättä.
"Katso, Jumalan Karitsa, joka ottaa pois maailman synnin!"
En tiedä, menikö viesti perille sille pariskunnalle lentokoneessa, -
mutta se on heidän asiansa.
Kiitos Herralle kuitenkin siitä, -
että heillä on halua ja sydäntä evankelioida.
Roomalaiskirjeessä sanotaan, -
että kristityt haluavat niin kovasti näyttää Jumalan rakkauden, -
että Israelin kansa kadehtii heitä.
Juutalaisia on siis evankelioitava, mutta Jumalan tahdon mukaisesti.
Neljäs asia löytyy 1. Kor. 16:sta: -
1. Kor. 16:1: "Mitä tulee keräykseen pyhiä varten, niin tehkää tekin -
samalla tavoin, kuin minä olen määrännyt Galatian seurakunnille.
Kunkin viikon ensimmäisenä päivänä pankoon jokainen teistä kotonaan -
jotakin talteen, säästäen menestymisensä mukaan, -
ettei keräyksiä tehtäisi vasta minun tultuani.
Mutta kun olen saapunut teidän tykönne, lähetän minä ne henkilöt, -
jotka siihen sopiviksi katsotte, kirjeet mukanaan, -
viemään teidän rakkaudenlahjanne Jerusalemiin; -
ja jos asia on sen arvoinen, että minunkin on lähteminen, -
niin saavat he lähteä minun kanssani."
Neljäs asia on lahjojen kerääminen.
Minua kuunnellaan eri puolilla maailmaa, -
sillä ohjelmaa käännetään monille kielille.
On tärkeä ymmärtää eräs asia.
Jos käytte paikallisseurakunnassa, -
teidän on annettava sille kymmenyksenne ja lahjanne.
Kymmenykset kuuluvat sille seurakunnalle, -
johon kuulutte ja jossa palvelette.
Vetoan kuulijoihini eri puolilla maailmaa: -
antakaa kymmenykset seurakunnillenne!
Sen lisäksi on edelleen kerättävä lahjat Jerusalemille.
"Kunkin viikon ensimmäisenä päivänä -
pankoon jokainen teistä kotonaan jotakin talteen, -
säästäen menestymisensä mukaan, -
ettei keräyksiä tehtäisi vasta minun tultuani.
Mutta kun olen saapunut teidän tykönne, lähetän minä ne henkilöt, -
jotka siihen sopiviksi katsotte, kirjeet mukanaan, -
viemään teidän rakkaudenlahjanne Jerusalemiin..."
Jerusalemiin, veljet ja sisaret! Näin apostoli Paavali teki.
Ja häntä pidetään pakanoiden apostolina.
Hän sanoo Room. 11:ssä pitävänsä virkaansa kunniassa.
Tässä hän sanoo, mitä niiden ihmisten täytyy tehdä, -
jotka ovat ottaneet Jeshuan Herrakseen.
Heidän täytyy joka sunnuntai panna lahjansa talteen, -
jotta se voidaan ajallaan lähettää Jerusalemiin.
Monet veljet ja sisaret, myös kristityt eri puolilta maailmaa, -
palvelevat Jerusalemissa ja muualla Israelissa.
Jumala sanoo heidän sydämelleen, mitä heidän on tehtävä.
On monenlaisia vaihtoehtoja ja kanavia lahjoittaa Jerusalemiin.
Kerron teille erään todistuksen.
Eräät pastorit päättivät Jumalan kehotuksesta -
kerätä lahjoituksia Jerusalemiin.
Jumala siunasi heitä hengellisesti, rahallisesti -
ja tuomalla uusia ihmisiä seurakuntiin.
Tietenkin Hän siunasi, niinhän Jumalan Sana sanoo.
Jos tekee sen, mitä Jumalan Sana sanoo, saa korjata kylvetyn sadon.
En puhu vain seurakuntalaisista, vaan pastoreista.
He päättivät lähettää Jerusalemiin -
kymmenesosan seurakunnissa kerätyistä kymmenyksistä.
Jumala siunasi heitä, koska Hän pitää sanansa.
Hän toteuttaa sanansa.
Vielä kerran, 1. Moos. 12 sanoo: -
siunatkaa Abrahamia ja hänen kansaansa.
Jumala puolestaan siunaa sitä, joka siunaa Abrahamia.
Jumalan ja ihmisen siunausta ei voi edes verrata toisiinsa.
"Herran siunaus rikkaaksi tekee, ei oma vaiva siihen mitään lisää."
Jumalan siunaus on valtavaa.
Joskus sen kantaminen on kova urakka, -
kuten 2. Aik. 20 kertoo.
Joosafatin väki kantoi kolme päivää saamiaan siunauksia voiton kentältä.
Sen paikan nimeksi tuli Beraka-laakso, "Siunauslaakso".
Siellä Herra antoi Joosafatille voiton.
Jumalan siunausta ei voi verratakaan ihmisen siunaukseen.
Toinen asia oli Psalmista 122: toivottakaa rauhaa Jerusalemille!
Menestykööt ne, jotka sinua rakastavat!
Rukoilkaa, ettei Jerusalemia jaettaisi. Se on Israelin valtion pääkaupunki.
Jumala antoi Abrahamille ja hänen kansalleen, -
kuningas Daavidille, tämän kaupungin ja maan.
Rukoilkaa rauhaa Jerusalemille -
ja siunatkaa joka päivä Abrahamin kansaa.
Varsinkin nyt, kun mielipiteitä on kaikenlaisia -
ja Jerusalem halutaan jakaa kahden valtion kesken.
Jerusalemista halutaan -
sekä palestiinalaisten että juutalaisten pääkaupunki.
Jumalan Sanan mukaan Jerusalemia ei voi jakaa.
Rukoilkaa rakkaudella Jerusalemin puolesta!
Kolmas asia: evankelioikaa israelilaisille ja juutalaisille!
Älkää evankelioiko omien tapojenne mukaan, -
siten kun pakanoille evankelioidaan.
Pakanoille sanotaan, -
että Jeshua on Jumala, joka armahtaa syntinne.
Se on aivan oikein, mutta miten Israelin kansalle evankelioidaan?
Näytän teille sen Johanneksen evankeliumin luvusta 1.
Tämä kolmas asia on hyvin tärkeä.
Johannes Kastaja sanoo sen.
Joh. 1:29: -
"Seuraavana päivänä hän näki Jeesuksen tulevan tykönsä ja sanoi: -
'Katso, Jumalan Karitsa, joka ottaa pois maailman synnin!'"
Kun israelilaisille puhuu Karitsasta, he ymmärtävät, -
miksi Jumala vapauttaessaan heidät Egyptistä -
käski sivelemään karitsan verellä ovenpielet, -
jotta tuhoaja ei pääsisi israelilaisten taloihin.
Meidän on tiedettävä, miten evankelioida juutalaisille.
Se on kolmas asia.
Se täytyy tehdä rakkaudella.
Jos ette osaa, opiskelkaa!
Nykyään on paljon messiaanisia opettajia, -
jotka opettavat ja siunaavat teitä mielellään.
Minä opetan mielelläni teille, -
miten evankelioida juutalaisille ja israelilaisille.
Neljäs asia on yhtä tärkeä.
1. Kor. 16 kertoo, mitä Paavali teki, -
ja niin meidänkin on tehtävä.
Meidän on otettava sama taakka Pyhässä Hengessä -
ja Jumalan armossa ja rakkaudessa.
Kerätkää joka sunnuntai lahjanne talteen, -
ja kun on tilaisuus antaa ne jollekin työlle Israelissa, -
antakaa ne rakkaudella.
Se on neljäs asia, joka meidän on tehtävä.
Näin Jumalan Sanassa sanotaan.
Se ei ole Herran käsky, -
vaan se on Hänen sydämellään oleva asia.
Jos teemme nämä neljä asiaa, Herra siunaa meitä.
Olen kuullut todistuksia ihmisiltä, jotka ovat kuulleet tämän opetuksen.
"Teimme sen, ja Herra on siunannut meitä valtavasti -
hengellisesti ja fyysisesti."
Jumala pitää sanansa.
Lopetan tältä päivältä. Toivottavasti tämä siunasi teitä.
Minua siunasi opettaa teitä. Nyt rukoilen: -
Taivaallinen Isämme, kiitos tästä opetuksesta!
Anna Sanasi näiden tuhansien kuulijoiden sydämiin, -
jotta Sanasi juurtuisi heihin uskossa, toivossa ja rakkaudessa.
Siunaa heitä ja heidän perheitään, seurakuntiaan -
ja kaikkea mitä heillä on.
Isä, lähetä kaikille sairaille sanasi, niin he parantuvat.
Jeshuan haavoissa me olemme parantuneet.
Siunaan heitä Jeshuan nimessä.
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Suomennos: Hannele Lehtoranta